# Kundalini

Kundalini és un terme sànscrit, amb el que es descriu una energia invisible i immesurable que roman adormida al cos humà.
Les primeres referències són a textos sagrats de l'hinduisme: alguns Upanishads i el Rig Veda. Posteriorment se cita aquesta força psicoespiritual a diversos textos tradicionals de hatha ioga i tantra, com per exemple el Hatha Yoga Pradipika atribuït al iogui Ghoraksha. A les doctrines de l'hinduisme, el ioga i el tantra es representa la Kundalini com una serp adormida, enrotllada a la base del tronc.
El lloc on resideix amagada aquesta força dins del cos humà no és física, es troba a la base de la columna vertebral, a muladara, el primer d'un grup de set centres energètics (txakres o nadis).

## Representació simbòlica

La representació simbòlica de la kundalini o energia a l'hinduisme és la d'una cobra. Aquesta serp a la major part de persones roman adormida, enroscada al chakra Muladhara, esperant el moment per despertar. A un dels sutra del Hatha Yoga Pradipika (3.1) la Kundalini és elogiada com la base de totes les pràctiques del ioga. Tot seguit aquest antic manual de ioga exposa el procés de despertar per mediació d'un gurú (3.2), alguns dels seus efectes (3.3), i com l'entrada inferior del nadi Sushumna és la porta d'accés cap a Brahman, l'Absolut (3.5). Al Rig Veda (10.189) es nombra la Kundalini amb el nom de Vâc Virâj (“veu resplendent”), i es descriu com sârpa-râjnî, la “serp reina”.
Diversos textos moderns estableixen una correspondència entre aquest terme sànscrit de l'hinduisme amb altres símbols místics semblants d'altres doctrines. En moltes cultures la serp ha estat venerada com un animal sagrat. En l'antiga civilització egípcia els faraons portaven una serp a les seves corones com a representació de la seva divinitat. També a les cultures maia i asteca es venerava la serp emplomada. Una de les representacions simbòliques més properes a la cultura catalana és la vara d'Asclepi, l'emblema de la medicina a diversos països, en el que una serp està enroscada al voltant d'una vara.

## Doctrina

Per tal d'entendre què és Kundalini per a l'hinduisme cal tenir present que forma part d'una doctrina o pensament diferent al de la ciència occidental, així cal conèixer altres conceptes associats com prana, txacra, nadi, granthi, etc.

### Txacra i nadi

Igual que l'acupuntura, el ioga parla de l'existència d'un cos energètic format per prana (chi o ki en la cultura xinesa ancestral), en el que trobem diferents nadis i txacres.
Els nadi (rius) són canals per on es distribueix l'energia (equivalents als meridians de l'acupuntura) i tres són els principals per al ioga: Ida, Pingala i Sushumna. Aquests tres nadi estan situats al cos de prana, i no a la medul·la espinal del cos físic. Quan Kundalini desperta, ascendeix a través de Sushumna. Surt de Muladhara, passa per un total de sis Sat Chakra i arriba fins a Sahasrara, conegut com el lotus de mil pètals.
Chakra significa “roda” en sànscrit i es refereix als diferents centres energètics on el prana es mou de forma circular. Els set txacres són els següents:
* Muladhara: a la base de la columna.
* Swadisthana: regió lumbar.
* Manipura: a l'altura de l'estómac i el diafragma.
* Anahata: al tòrax.
* Vishudha: a la regió cervical, al coll.
* Ajna: a l'interior del crani.
* Sahasrara: s'obre sobre el crani.

## Despertar de Kundalini
### La síndrome de Kundalini

Des del punt de vista mèdic, la síndrome de Kundalini són una sèrie de símptomes sensorials, motors, mentals i afectius que diuen tenir les persones que practiquen ioga, meditació o han experimentat un estat proper a la mort.

## Referències

* ↑ Hutchison, Steve (2012). Your Power: Tangible Occult (anglès) Arxivat 2013-01-03 a Wayback Machine.. ISBN 978-1-300-15331-3
* ↑ Sovatsky, Stuart (1998). "Words from the Soul: Time, East/West Spirituality, and Psychotherapeutic Narrative". Albany: State University of New York Press
* ↑ Saraswati, Swami Satyananda. Kundalini Tantra. New Delhi: Thomson Press, 2004, p. 34–36. ISBN 81-85787-15-8.
* ↑ Judith, Anodea. Eastern Body, Western Mind: Psychology and the Chakra System as a Path to the Self. Berkeley, Toronto: Celestial Arts, 2004, p. 451–454. ISBN 978-1-58761-225-1.
* ↑ Paulson, Genevieve Lewis. Kundalini and the Chakras. St. Paul, Minnesota: Llewellyn Publications, 2002, p. 7–10,194. ISBN 0-87542-592-5.

## Bibliografia

* Aun Weor, Samael. Kundalini Yoga. EDISAW, 2009. ISBN 978-85-62455-03-2.
* Aun Weor, Samael. O Matrimônio Perfeito. EDISAW, 2009. ISBN 978-85-62455-00-1.
* Avalon, A.. The Serpent Power: The Secrets of Tantric and Shaktic Yoga. Dover Publications, 1974. ISBN 0-486-23058-9.
* Karmokar, G.. Kundalini – From Hell to Heaven. Zen Way Center, 2006. ISBN 0-9777456-0-0.
* Kripananda, S.. The Sacred Power: A Seeker's Guide to Kundalini. Siddha Yoga Publications, 1995. ISBN 0-911307-39-7.
* Krishna, G.. The Awakening of Kundalini. Institute for Consciousness Research, 1989. ISBN 0-917776-06-2.
* Krishna, G.. Higher Consciousness and Kundalini. Institute for Consciousness Research, 1993. ISBN 0-917776-05-4.
* Krishna, G.. Living with Kundalini. Shambhala, 1993. ISBN 0-87773-947-1.
* Krishna, G.. Kundalini: The Evolutionary Energy in Man. Shambhala, 1997. ISBN 978-1-57062-280-9.
* Mookerjee, A.. Kundalini: The Arousal of the Inner Energy (2nd ed.). Destiny Books, 1981. ISBN 0-89281-020-3.
* Muktananda, S.. Kundalini: The Secret of Life (erd ed.). U B S Publishers' Distributors Ltd., 1995. ISBN 81-7476-038-5.
* Nirmala Devi, Her Holiness Shri Mataji. Meta Modern Era. Vishwa Nirmala Dharma, 1997. ISBN 978-81-86650-05-9.
* Petty, A.. Kundalini Rising: Exploring the Chakra/Asanas Connection. Kitsune Books, 2007. ISBN 0-9792700-0-6.
* Scott, Mary. The Kundalini Concept: Its Origin and Value. Jain Pub Co, 2006. ISBN 978-0-89581-857-7.
* Sannella, L.. The Kundalini Experience: Psychosis or Transcendence. Integral Publications, 1987. ISBN 0-941255-29-8.
* Springett, Tara. Enlightenment Through the Path of Kundalini: A Tibetan-Buddhist Guide to Safe Awakening and Overcoming Difficult Symptoms. Higher Consciousness Publishing, 2014. ISBN 978-1506067612.
* White, J.. Kundalini, Evolution and Enlightenment. Paragon House, 1998. ISBN 1-55778-303-9.
* Yogananda, Paramahansa. God Talks With Arjuna: The Bhagavad Gita. Self-Realization Fellowship, 1995. ISBN 0-87612-030-3.

## Enllaços externs

* Hatha Yoga Pradipika traduït al castellà